# Ростов өлкәсе мөселманнарының Үзәк Диния нәзарәте

Ростов өлкәсе мөселманнарының Үзәк Диния нәзарәте (рус. Централизованная религиозная организация «Центральное Духовное Управление мусульман Ростовской области» в составе ЦДУМ России) ― Ростов өлкәсе административ үзәге Ростов-на-Дону шәһәрендә эшләүче, Россия мөселманнарының Үзәк Диния нәзарәте составындагы үзәкләштерелгән дини оешма. Егермедән артык җирле мөселман дини оешмасын һәм мәхәлләләрне берләштерә. 2020 елның 7 декабреннән нәзарәт рәисе ― Баш имам-ахун Мөхәммәт Җафәр улы Бикмаев.

# Ростов өлкәсе мөселманнарының Үзәк Диния нәзарәте
## Тарих

Ростов өлкәсе мөселманнарының Үзәк Диния нәзарәте тарихы 1870 елда Ростов-на-Дону шәһәрендә эшләп килгән Ростов-на-Дону мөселман җәмгыятенең попечительлегенә (рус. Попечительство Ростовского-на-Дону Магометанского общества) барып тоташа.
Ростов өлкәсе мөселманнарының Үзәк Диния нәзарәте Совет чорында эш иткән Ростов-на-Дону шәһәре мөселман мәхәлләләре Советының, аннары Үзәк Диния нәзарәтенең Ростов өлкәсе мөхтәсибәтлек идарәсенең һәм 1994 елның 17 августында Ростов өлкәсе мөселманнары мәҗлесе карары нигезендә оештырылган Ростов өлкәсе мөселманнарының Диния нәзарәтенең хакыйкый варисы булып тора.

# Ростов өлкәсе мөселманнарының Үзәк Диния нәзарәте
## Җитәкчеләр

* 1982 елдан 2020 елга кадәр Ростов өлкәсе мөселманнарының Үзәк Диния нәзарәте рәисе һәм мөфти булып Җафәр Зөфәр улы Бикмаев (1956―2020) тора.
* 2020 елның 7 декабрендә Россия мөселманнарының Үзәк Диния нәзарәте рәисе, Югары мөфти шәйхелислам Тәлгать Таҗетдин указы белән Ростов өлкәсе мөселманнарының Үзәк Диния нәзарәте үзәкләштерелгән дини оешмасы рәисе вазифасына Баш имам-ахун дәрәҗәсе бирелеп, Мөхәммәт Җафәр улы Бикмаев билгеләнә (1982 елда Урта Әләзәндә туган, 2021 елда Казанда Россия Ислам институтын тәмамлаган).

# Ростов өлкәсе мөселманнарының Үзәк Диния нәзарәте
## Структурасы

* Ростов-на-Дону шәһәре Киров районы җирле мөселман дини оешмасы
* Ростов-на-Дону шәһәре Ворошилов районы җирле мөселман дини оешмасы
* Ростов-на-Дону шәһәре Ленин районы җирле мөселман дини оешмасы
* Ростов-на-Дону шәһәре Зерноград районы җирле мөселман дини оешмасы
* Ростов-на-Дону шәһәре Азов районы җирле мөселман дини оешмасы (2806 санлы мәхәллә)
* Ростов-на-Дону шәһәре Веслов районы җирле мөселман дини оешмасы (2804 санлы мәхәллә)
* Волгодонск шәһәре җирле мөселман дини оешмасы
* Таганрог шәһәре җирле мөселман дини оешмасы
* Шахты шәһәре җирле мөселман дини оешмасы (2844 санлы мәхәллә)
* Неклиновский районы җирле мөселман дини оешмасы (2805 санлы мәхәллә)
* Егорлыкский районы җирле мөселман дини оешмасы
* Целина районы җирле мөселман дини оешмасы
* Целина районы Юловский җирле мөселман дини оешмасы
* Сальск районы җирле мөселман дини оешмасы
* Сальск районы Крученая Балка җирле мөселман дини оешмасы
* Сальск районы Поливной мөселман дини оешмасы
* Каменск районы Верхнеговейный җирле мөселман дини оешмасы
* Целина районы Северный җирле мөселман дини оешмасы (2843 санлы мәхәллә)
* Багаевский районы Елкин җирле мөселман дини оешмасы
* Семикаракорск районы Жуков җирле мөселман дини оешмасы
* Багаевский районы Кудинов җирле мөселман дини оешмасы (2811 санлы мәхәллә)
* Родионово-Несветайский районы җирле мөселман дини оешмасы (2812 санлы мәхәллә)
* Морозовск районы Чертков җирле мөселман дини оешмасы (2817 санлы мәхәллә)
* Багаевский районы Отрадный җирле мөселман дини оешмасы (2846 санлы мәхәллә)
* Веселый районы Малая Западенка җирле мөселман дини оешмасы (2847 санлы мәхәллә)

# Ростов өлкәсе мөселманнарының Үзәк Диния нәзарәте
## Кызыклы факт

Язучы, публицист Заһир Ярулла улы Бигиев (1870―1902) Ростов-на-Дону шәһәрендә 1890―1902 елларда имам булып торган.

# Ростов өлкәсе мөселманнарының Үзәк Диния нәзарәте
## Җәмигъ мәчете

2003 елда ачылган җәмигъ мәчете.

# Ростов өлкәсе мөселманнарының Үзәк Диния нәзарәте
## Резиденция

Ростов өлкәсе мөселманнарының Үзәк Диния нәзарәте Ростов-на-Дону шәһәре, Киров районы, Төркестан урамы, 28нче йорт адресы буенча урнашкан. Әлеге гыйбадәт йорты 1980 елда эшли башлаган һәм Ростов-на-Дону һәм Ростов өлкәсе мөселманнарының дини үзәге булып торган.